– Գործարար իրավունքի զարգացման համար կա մեկ հիմնական խոչընդոտ՝ պրակտիկայի բացակայությունը կամ դրա նվազ լինելը: Մենք պետք է ունենանք խոշոր, ինտեսիվ զարգացող գործարարություն և բիզնես միջավայր: Մենք նման միջավայր չունենք: Կարող եմ պարզ օրինակ բերել՝ վերջին տարիներին ակնհայտորեն Հայաստանում նվազել են օտարերկրյա ներդրողները, դրա հետ մեկտեղ նվազում է նաև մեր լոկալ ու տեղական ներդրումները: Դրանք կան, բայց միաժամանակ նվազման միտում է առկա: Չեմ կարող վստահորեն ասել՝ ինչով է սա պայմանավորված: Ինչքան նվազում է գործարարական գործունեություն մեր երկրում, այնքան ավելի գործարար միջավայրի կարգավորումը իրավական տեսանկյունից կորցնում է իր արդիականությունը: Օրեր առաջ ԵՊՀ-ում երիտասարդներին դասավանդում էի արժույթների շուկա, ցավոք սրտի բոլոր օրինակները, որ ես բերում են՝ դրանք արտասահմանյան երկրներում տեղի ունեցող արժույթների շուկայի կարգավորումներից և զարգացումներից են, երբ խոսքը գնում է Հայաստանի արժույթային շուկայի մասին, ես կանգնում եմ, իհարկե մենք փորձում ենք զարգացնել, սակայն դա չի նկատվում: Պատճառն այն է, որ մեր մոտ արժեթղթերով օպերացիաներ ընկերությունները շատ քիչ են անում, դրա համար պետք է վստահություն երկրի արտարժույթային համակարգին: